Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 3/15/6606	Lučenec, 16.2.2015
EEČ : 2-47-24-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec syna XXXXX, nar. 17.09.1995, hoci bol právoplatným rozsudkom Okresného súdu v Lučenci č.k. 10P 47/2012 zo dňa 18.04.2012 zaviazaný k plateniu výživného mesačne sumou 100,- € počnúc dňom 01.01.2012 vždy do 20-teho dňa toto ktorého mesiaca vopred k rukám matky XXXXX, nar. XXXXX,  takto uloženú povinnosť, riadne pravidelne a v plnej výške neplnil v Poltári a inde a za obdobie od 01.07.2014 doposiaľ XXXXX na výživnom dlhuje celkovú sumu 700,- €,

lebo zanikla trestnosť činu

Odôvodnenie:
	Proti obvinenému XXXXX bolo povereným príslušníkom PZ, OO PZ v Poltári vedené trestné stíhanie  pre prečin zanedbania povinnej výživy podľa § 207 odsek 1 Trestného zákona na tom skutkovom základe, ktorý je uvedený vo výrokovej časti tohto uznesenia. 

Po ukončení skráteného vyšetrovania poverený príslušník PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h) Trestného poriadku s poukazom na ustanovenie § 86 odsek 1 písm. a) Trestného zákona. Po preskúmaní vyšetrovacieho spisu som zistila, že predmetný návrh je dôvodný.
	
Obvinený XXXXX vo svojej výpovedi uviedol, že si je vedomý vyživovacej povinnosti voči synovi XXXXX, ktorý žije so svojou matkou XXXXX. Doznal, že výživné neplatil od júla 2014, pretože si myslel, že syn už ukončil školu a keď sa dozvedel, že jeho vyživovacia povinnosť ešte trvá, XXXXX zaslal 05.01.2015 poštou sumu 300,- € a v dňoch 12.01., 15.01., 30.01. a 05.02.2015 jej zaslal sumy po 100,- €. Týmto spolu uhradil sumu 700,- €, čím vyplatil všetko dlžné výživné od júla 2014, vrátane bežného výživného za január 2015.

Svedkyňa - poškodená XXXXX v plnom rozsahu potvrdila výpoveď obvineného a dodala, že jej syn XXXXX núdzou netrpel. Vypovedala tiež, že obvinený syna vôbec nekontaktuje, nenavštevuje ho a ani sa nezaujíma o jeho život.

	Skutočnosť, že obvinený uhradil poštovými poukazmi vyššie uvedené sumy potvrdzujú ich fotokópie na č.l. 29-33 vyšetrovacieho spisu. 

Podľa § 86  odsek 1 písmeno a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h) Trestného poriadku prokurátor zastaví trestné stíhanie ak zanikla trestnosť činu. 

Keďže obvinený XXXXX využil možnosť ustanovenia § 86 odsek 1 písmeno a) Trestného zákona a svoju vyživovaciu povinnosť voči synovi XXXXX dodatočne splnil, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Jela Gaštanová
prokurátorka